Խորեն պապին եւ Նանուլի տատին 48 տարվա ամուսիններ են, երեխաներ չեն ունեցել, բայց չեն էլ բաժանվել, սիրով ապրում են միասին, Խորեն պապին ասաց, որ առավոտ շուտ, ժամը 9-ին վեր է կացել եւ կնոջ այտը համբուրել ու շնորհավորել: «Մի հատ եմ պաչել, մի հատը բոլ է, որ թուշիկները չմաշվի»,-կատակով ասաց Խորեն պապին: Ասում է՝ էլ երիտասարդ չեն, որ գնա մեծ-մեծ նվերներ անի, եւ նշում, որ ինքն արդեն նվեր է: Ամուսինները նախկինում իրենց տանն են ապրել, երկուսն էլ աշխատել, ոչնչի կարիք չեն ունեցել, այժմ տուն-ինտերնատում են: «Տուն ենք ունեցել, աշխատանք ենք ունեցել, նախանձելի կյանքով ենք ապրել»-պատմեց Նանուլի տատին: